PROIECT DE BUGET RECTIFICATIV NR. 8 LA BUGETUL GENERAL 2014 SITUAȚIA VENITURILOR PE SECȚIUNI SITUAȚIA CHELTUIELILOR PE SECȚIUNI Secțiunea III - Comisia /* COM/2014/0722 final */





PROIECT DE BUGET RECTIFICATIV NR. 8 LA BUGETUL GENERAL 2014 SITUAȚIA VENITURILOR PE SECȚIUNI SITUAȚIA CHELTUIELILOR PE SECȚIUNI Secțiunea III - Comisia Având în vedere: – Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a, – Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii[1], în special articolul 41, – Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020[2], în special articolul 13, – bugetul general al Uniunii Europene pentru exercițiul financiar 2014, adoptat la 20 noiembrie 2013[3], – bugetul rectificativ nr. 1/2014[4], adoptat la 16 aprilie 2014, – proiectul de buget rectificativ nr. 2/2014[5], adoptat la 15 aprilie 2014, Comisia Europeană prezintă autorității bugetare proiectul de buget rectificativ nr. 8 la bugetul 2014. MODIFICĂRI LA SITUAȚIA VENITURILOR ȘI A CHELTUIELILOR PE SECȚIUNI Modificările la situația veniturilor și a cheltuielilor pe secțiuni pot fi consultate pe site-ul EUR-Lex (http://eur-lex.europa.eu/budget/www/index-en.htm). Cu titlu informativ, se atașează ca anexă la buget o versiune în limba engleză a modificărilor la această situație. CUPRINS 1. Introducere.. 3 2. Excedentul 2013. 3 1. Introducere La data de 15 aprilie 2014, Comisia a transmis proiectul de buget rectificativ (PBR) nr. 2 pentru 2014, care viza înscrierea în buget a excedentului rezultat din execuția exercițiului bugetar 2013[6]. La 17 iulie 2014, Consiliul a finalizat lectura proiectului de buget rectificativ și la 22 octombrie 2014 Parlamentul European a votat cu privire la lectura acestuia. Dat fiind faptul că Parlamentul European a adoptat amendamente la proiectul de buget rectificativ care nu au putut fi acceptate de Consiliu, s-a convocat un comitet de conciliere, în conformitate cu articolul 314 alineatul 4 litera (c) din Tratatul privind funcționarea Uniunii Europene (TFUE). Comitetul de conciliere și-a desfășurat activitatea pe o perioadă de douăzeci și una de zile, între 28 octombrie și 17 noiembrie 2014. Cu toate acestea, nu a fost posibilă reconcilierea pozițiilor Parlamentului European și Consiliului cu privire la pachetul de proiecte de buget rectificativ rămase pentru 2014 (PBR nr. 2-7) și cu privire la bugetul 2015, în termenul prevăzut în acest sens, în mare măsură ca urmare a unei diferențe de opinie între Parlamentul European și Consiliu cu privire la nevoile în materie de plăți restante pentru 2014, astfel cum este arătat de creșterea creditelor de plată solicitate în proiectul de buget rectificativ nr. 3/2014. Deși nu a existat dezacord cu privire la calcularea excedentului în sine și la tratarea acestuia în cadrul unui buget separat, astfel cum este prevăzut la articolul 18 din Regulamentul financiar, PBR nr. 2 făcea parte din „pachetul” global negociat în cadrul comitetului de conciliere. Acesta este motivul pentru care Comisia prezintă din nou, în conformitate cu articolul 314 alineatul (8) din TFUE, același buget rectificativ (sub forma proiectului de buget rectificativ nr. 8/2014) spre adoptare de către autoritatea bugetară în cadrul unui pachet care include toate bugetele rectificative rămase pentru 2014. 2. Excedentul 2013 Prezentul proiect de buget rectificativ (PBR) nr. 8/2014 vizează înscrierea în buget a excedentului rezultat din execuția exercițiului bugetar 2013. 1. În urma execuției exercițiului bugetar 2013, s-a înregistrat un excedent de 1 005 406 925,37 EUR [neincluzând contribuțiile din partea Asociației Europene a Liberului Schimb (AELS) și a Spațiului Economic European (SEE)], care, prin urmare, este înscris ca venit în bugetul 2014. Înregistrarea excedentului poate fi analizată după cum urmează: 2013 || AELS-SEE || Uniunea Europeană || Total Venituri aferente exercițiului financiar || 293 208 636,00 || 149 210 450 357,56 || 149 503 658 993,56 Plăți aferente creditelor anului în curs || -293 010 664,09 || -147 273 877 214,59 || -147 566 887 878,68 Credite de plată reportate în anul N+1 || -4 220 213,94 || -1 325 132 086,83 || -1 329 352 300,77 Anularea creditelor de plată nefolosite reportate din anul N-1 || 465 452,28 || 33 282 462,39 || 33 747 914,67 Diferența dintre veniturile alocate reportate din anul N-1 în anul N și din anul N în anul N+1 || || 402 838 997,98 || 402 838 997,98 Diferențe de schimb valutar ale exercițiului || || -42 155 591,14 || -42 155 591,14 Rezultatul bugetar 2013 || -3 556 789,75 || 1 005 406 925,37 || 1 001 850 135,62 2. Înscrierea în buget a acestui excedent va diminua în mod proporțional contribuția globală a statelor membre la finanțarea bugetului UE. 3. Tabelul de mai jos prezintă o defalcare a rezultatului pentru 2013 în ceea ce privește execuția bugetului Uniunii Europene (venituri și cheltuieli, pentru toate instituțiile): (în milioane EUR) Defalcare a rezultatului execuției pentru 2013 Subtotalul rezultatului execuției veniturilor || 771 Rezultatul execuției veniturilor (diferențele dintre veniturile colectate și cele înscrise în buget), din care: || — || Titlul 1 (resurse proprii) || -226 — || Titlul 3 (excedente, solduri și ajustări) || -360 — || Titlul 7 (penalități de întârziere și amenzi) || 1 331 — || Alte titluri || 26 Subtotalul rezultatului execuției cheltuielilor || 276 Rezultatul execuției cheltuielilor, din care: || — || Subutilizare a creditelor autorizate în bugetul 2013: Comisia || 107 — || Subutilizare a creditelor reportate din 2012: Comisia || 54 — || Rezerve nemobilizate în 2013 || 1 — || Subutilizare a creditelor autorizate în bugetul 2013 și a creditelor reportate din 2012: rubrica 5 administrație (alte instituții) || 114 Subtotal diferențe de schimb valutar || -42 Rezultatul total al execuției pentru 2013 || 1 005 [1] JO L 298, 26.10.2012, p. 1. [2] JO L 347, 20.12.2013, p. 884. [3] JO L 51, 20.2.2014, p. 1. [4] JO L 204, 11.7.2014, p. 1. [5] COM(2014) 234, 15.4.2014. [6] COM(2014) 234, 15.4.2014.